CELEX: 22021D2215
Language: el
Date: 2021-11-30 00:00:00
Title: Απόφαση αριθ. 1/2021 του Συμβουλίου Σύνδεσης ΕΕ-Αλγερίας της 30ής Νοεμβρίου 2021 για τη συμφωνία σχετικά με την παράταση της ισχύος των προτεραιοτήτων της εταιρικής σχέσης ΕΕ-Αλγερίας [2021/2215]

14.12.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 447/11
               
            
         ΑΠΟΦΑΣΗ αριθ. 1/2021 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΑΛΓΕΡΙΑΣ
         της 30ής Νοεμβρίου 2021
         για τη συμφωνία σχετικά με την παράταση της ισχύος των προτεραιοτήτων της εταιρικής σχέσης ΕΕ-Αλγερίας [2021/2215]
         ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΑΛΓΕΡΙΑΣ,
         Έχοντας υπόψη την ευρωμεσογειακή συμφωνία συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου,
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Λαϊκής Δημοκρατίας της Αλγερίας, αφετέρου, (η «συμφωνία») υπεγράφη στις 22 Απριλίου 2002 και τέθηκε σε ισχύ την 1η Σεπτεμβρίου 2005 (1).
                  
               
                     (2)
                  
                  
                     Βάσει του άρθρου 94 της ευρωμεσογειακής συμφωνίας το συμβούλιο σύνδεσης έχει αρμοδιότητα να λαμβάνει τις αποφάσεις που κρίνει σκόπιμες για την επίτευξη των στόχων της συμφωνίας.
                  
               
                     (3)
                  
                  
                     Με την απόφαση αριθ. 1/2017 του συμβουλίου σύνδεσης (2), η ΕΕ και η Αλγερία συμφώνησαν τις προτεραιότητες της εταιρικής σχέσης που παρέχουν τις κατευθύνσεις στην εταιρική σχέση για την περίοδο 2017-2020.
                  
               
                     (4)
                  
                  
                     Με ανταλλαγή επιστολών, και οι δύο πλευρές συμφώνησαν ότι θα πρέπει να παραταθεί η ισχύς των προτεραιοτήτων της εταιρικής σχέσης ΕΕ-Αλγερίας ως κατευθυντήριου εγγράφου για την εδραίωση της εταιρικής σχέσης, εν αναμονή της έγκρισης νέων επικαιροποιημένων προτεραιοτήτων της εταιρικής σχέσης.
                  
               
                     (5)
                  
                  
                     Το άρθρο 10 του εσωτερικού κανονισμού του συμβουλίου σύνδεσης προβλέπει τη δυνατότητα έγκρισης αποφάσεων με γραπτή διαδικασία μεταξύ των συσκέψεων, εφόσον συμφωνήσουν και τα δύο μέρη,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το συμβούλιο σύνδεσης, με γραπτή διαδικασία, αποφασίζει ότι η ισχύς των προτεραιοτήτων της εταιρικής σχέσης ΕΕ-Αλγερίας που επισυνάπτονται στην οικεία απόφαση αριθ. 1/2017 παρατείνεται έως ότου εγκριθούν νέες επικαιροποιημένες προτεραιότητες της εταιρικής σχέσης από το συμβούλιο σύνδεσης.
         
         
            Άρθρο 2
            Η παρούσα απόφαση αρχίζει να ισχύει από την ημέρα της έκδοσής της.
         
         
            Βρυξέλλες, 30 Νοεμβρίου 2021.
            
               
                  Για το Συμβούλιο Σύνδεσης ΕΕ-Αλγερίας
               
               
                  Ο Πρόεδρος
               
               Ramtane LAMAMRA
            
         
         
            (1)  ΕΕ L 265 της 10.10.2005, σ. 2.
         
            (2)  Απόφαση αριθ. 1/2017 του Συμβουλίου Σύνδεσης ΕΕ-Αλγερίας, της 13ης Μαρτίου 2017, όσον αφορά την έγκριση των προτεραιοτήτων της εταιρικής σχέσης ΕΕ-Αλγερίας για την περίοδο 2017-2020 (ΕΕ L 82 της 29.3.2017, σ. 9).